b'\n_START_ARTICLE_\nJovaras Ma\xc5\xbeeikiai\n_START_SECTION_\nIstorija\n_START_PARAGRAPH_\n1990 m., FK Atmosfera (1973) pagrindu \xc4\xafkurtas naujas futbolo klubas Jovaras. Jovaras paveld\xc4\x97jo i\xc5\xa1 FK Atmosferos viet\xc4\x85 Auk\xc5\xa1\xc4\x8diausioje lygoje ir \xc5\xbeaid\xc4\x97 joje kelis sezonus._NEWLINE_1990 m. \xc5\xbeaid\xc4\x97 Baltijos lygoje kartu su stipriausiomis Latvijos, Estijos komandomis. Baltijos lygoje buvo penktoje vietoje. \xc5\xa0is pasiekimas leido komandai dalyvauti finaliniame etape d\xc4\x97l Lietuvos \xc4\x8dempion\xc5\xb3 vardo. Keturios geriausios Baltijos lygoje dalyvavusios komandos j\xc4\x97gas i\xc5\xa1m\xc4\x97gino su Lietuvos pirmenyb\xc4\x97se dalyvavusiomis ir pirmas keturias vietas u\xc5\xbe\xc4\x97musiomis komandomis. Lemiamos kovos d\xc4\x97l Lietuvos \xc4\x8dempion\xc5\xb3 vardo ma\xc5\xbeeiki\xc5\xa1kiams susiklost\xc4\x97 nepalankiai. ketvirtfinalyje j\xc5\xb3 var\xc5\xbeovais buvo Panerys Vilnius. Vienas rungtynes minimalia persvara laim\xc4\x97jo vilnie\xc4\x8diai (1:0), o atsakomosiose rungtyn\xc4\x97se po pagrindinio laiko pirmavo ma\xc5\xbeeiki\xc5\xa1kiai 1:0. Pagal rungtyni\xc5\xb3 reglament\xc4\x85 jos buvo prat\xc4\x99stos, kad i\xc5\xa1siai\xc5\xa1kinti nugal\xc4\x97toj\xc4\x85. Vilnie\xc4\x8diai sugeb\xc4\x97jo \xc4\xafmu\xc5\xa1ti \xc4\xafvart\xc4\xaf. Rungtyn\xc4\x97s baig\xc4\x97si lygiosiomis 1:1, o tai rei\xc5\xa1k\xc4\x97, kad \xc4\xaf pusfinal\xc4\xaf pateko Panerys Vilnius. 1990 m. su kitomis, pralaim\xc4\x97jusiomis ketvirtfinalio rungtynes, komandomis pasidalino 5-8 vietas._NEWLINE_1991 m. Lietuvos lygoje u\xc5\xbeimta tik 12 vieta._NEWLINE_1991/1992 m. pirmenyb\xc4\x97se liko 9 vietoje. 1992 m. baland\xc5\xbeio m\xc4\x97n. pervadintas SK \xe2\x80\x9eMa\xc5\xbeeikiai\xe2\x80\x9c. _NEWLINE_Komandos vadovyb\xc4\x97 ie\xc5\xa1kojo paramos. Kreip\xc4\x97si \xc4\xaf \xc5\xbeinoma verslinink\xc4\x85 Rom\xc4\x85 Marcinkev\xc4\x8di\xc5\xb3._NEWLINE_1992 m. rugs\xc4\x97jo m\xc4\x97n. buvo \xc4\xafkurtas naujas klubas ir pavadintas pagrindinio r\xc4\x97m\xc4\x97jo, verslininko Romo Marcinkevi\xc4\x8diaus garbei ROMAR Ma\xc5\xbeeikiai. _NEWLINE_1995 m. \xc5\xbelugus ROMAR`ui \xc4\xafkurtas FK Ma\xc5\xbeeikiai. Jovaras pusmet\xc4\xaf vadinosi SK \xe2\x80\x9eMa\xc5\xbeeikiai\xe2\x80\x9c vardu, bet neder\xc4\x97t\xc5\xb3 \xc5\xa1ios komandos tapatinti su FK Ma\xc5\xbeeikiai.'